Conrad Langaard (selskap)

Conrad Langaard AS startet i 1854 med tobakksutsalg og fabrikk i Oslo. 
Bedriften hadde gode tider med framgang, og ble etter hvert Norges største tobakksselskap. 

Ved gründeren Conrad Langaards død i 1897 hadde bedriften ca. 400 ansatte, i 1913 arbeidet 630 funksjonærer og arbeidere i firmaet.

Det skal nevnes at i den tiden (1900–1930) var ikke tobakksproduksjon så effektivt som i dag, så derfor krevde det mange ansatte. I 1986 ble produksjonen i Pilestredet lagt ned og flyttet til større produksjonsanlegg i utlandet. 

Fra 1972 og frem til 2007 solgte Conrad Langaard verdens mest populære sigarett, Marlboro, i Norge.
Men da Philip Morris Norway AS tok over salget av sigaretten 1. januar 2008, mistet Conrad Langaard flaggskipet sitt.  

I dag driver Conrad Langaard med salg og distribusjon av tobakksprodukter i Norge. Virksomheten holder til på Alnabru i Oslo og har om lag 21 ansatte og en netto omsetning på 275 millioner NOK (2007). Den eies av Olav Thon Gruppen. Administrerende direktør er Merete Bjerkan Kristiansen.

Merker 
 Camel
 Level
 Salem
 Benson & Hedges
 American Spirit
 Blå Strek
 Gullsnitt
 Mac Baren
 Karvet Blad
 Al Capone
 Ritmeester sigarer
 Oliver Twist
 LD snus
 Tokai lightere
 Zapp lightere
 Ronson gass og bensin
 Mesna piperensere
 Corn Cobe maispiper

Referanser

Eksterne lenker 
 Nettsted
 Historikk

Tobakksselskaper
Selskaper etablert i 1854
Norske selskaper
Næringsliv i Oslo
1854 i Norge
Bislett